ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Μαρτίου 1992

περί οργανώσεως προσωρινών δοκιμών βάσει της οδηγίας 66/401/ΕΟΚ του Συμβουλίου, όσον αφορά την αύξηση του μέγιστου βάρους παρτίδας σπόρων προς σπορά κτηνοτροφικών φυτών

(92/195/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 13α,

Εκτιμώντας:

ότι οι διατάξεις της οδηγίας 66/401/ΕΟΚ καθορίζουν το μέγιστο βάρος μιας παρτίδας στα πλαίσια των ελέγχων των σπόρων προς σπορά 7

ότι η εξέλιξη των μεθόδων εμπορίας των σπόρων προς σπορά και ειδικότερα των μεθόδων μεταφοράς αυτών, συμπεριλαμβανομένων των αποστολών φορτίων χύμα, απαιτεί την αύξηση του απαιτούμενου μέγιστου βάρους κάθε παρτίδας 7

ότι η τρέχουσα σε διεθνή κλίμακα πρακτική επιτρέπει την εφαρμογή διαδικασιών με τις οποίες είναι δυνατόν να αυξηθεί το μέγιστο βάρος μιας παρτίδας για ορισμένα είδη 7

ότι, κατά συνέπεια, είναι χρήσιμο να οργανωθούν προσωρινές δοκιμές, υπό συγκεκριμένους όρους προς αναζήτηση εναλλακτικών μεθόδων προς βελτίωση των ισχυουσών διατάξεων όσον αφορά το μέγιστο βάρος μιας παρτίδας 7

ότι, όσον αφορά ορισμένα είδη, είναι επιθυμητό να συμπεριληφθούν επίσης και οι σπόροι προς σπορά που έχουν παραχθεί σε τρίτες χώρες 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οργανώνονται, υπό τους όρους που θεσπίζονται στο άρθρο 2, προσωρινές δοκιμές σε κοινοτική κλίμακα, προκειμένου να προσδιοριστεί αν το μέγιστο βάρος μιας παρτίδας που καθορίζεται στο παράρτημα ΙΙΙ της οδηγίας 66/401/ΕΟΚ είναι δυνατόν να αυξηθεί για τους σπόρους προς σπορά της κατηγορίας «πιστοποιημένοι σπόροι» των ειδών «αγροστώδη» (graminae) και «ψυχανθή» (leguminosea) που περιλαμβάνονται στο άρθρο 2 της εν λόγω οδηγίας.

Άρθρο 2

1. Όσον αφορά τα αγροστώδη (graminea) και τα ψυχανθή (leguminosea) εκτός των Lupinus sp, Pisum sativum και Vicia sp, οι όροι που αναφέρονται στο άρθρο 1 είναι οι ακόλουθοι:

α) οι όροι που θεσπίζονται στους προσωρινούς κανόνες για την έκδοση, από το διεθνή σύνδεσμο ελέγχου των σπόρων προς σπορά (ISTA), πιστοποιητικών των παρτίδων σπόρων χλόης και σπόρων καλλωπιστικών φυτών, που υπερβαίνουν το ανώτατο προβλεπόμενο μέγεθος που αναφέρεται στον πίνακα 2Α και μεταφέρονται χύμα σε εμπορευματοκιβώτια, όπως εγκρίθηκαν από το 22ο συνέδριο του ISTA, τον Ιούλιο 1989 7

β) κάθε παρτίδα πριν από τη χύμα φόρτωσή της πρέπει να έχει επίσημα αποδειχθεί ότι πληροί τα πρότυπα και τους όρους του παραρτήματος ΙΙ της οδηγίας 66/401/ΕΟΚ 7

γ) το επίσημο σήμα που προβλέπεται σύμφωνα με την εν λόγω οδηγία 66/401/ΕΟΚ, ή, όσον αφορά τις τρίτες χώρες, το σήμα ΟΟΣΑ, πρέπει να αναφέρει τον αριθμό της παρούσας απόφασης μετά τις λέξεις «κανόνες και πρότυπα ΕΟΚ» 7

δ) όταν ένα κράτος μέλος συμμετέχει στη δοκιμή, τα δείγματα που παρέχονται από το εν λόγω κράτος μέλος για συγκριτικές δοκιμές σε κοινοτικό επίπεδο πρέπει να προέρχονται από παρτίδες σπόρων που έχουν επίσημα πιστοποιηθεί μετά τη δοκιμή αυτή και

ε) η αρχή πιστοποίησης επιβλέπει τη διεξαγωγή των δοκιμών.

2. Όσον αφορά τα είδη Lupinus sp, Pisum sativum και Vicia sp, οι όροι που αναφέρονται στο άρθρο 1 είναι οι ακόλουθοι:

α) το μέγιστο βάρος μιας παρτίδας το οποίο καθορίζεται παράρτημα ΙΙΙ της οδηγίας 66/401/ΕΟΚ, αυξάνεται από 20 σε 25 τόνους 7

β) ελέγχεται δειγματοληπτικά η ανομοιογένεια της παρτίδας 7

γ) ελέγχεται δειγματοληπτικά κάθε πιθανή ζημία των σπόρων που οφείλεται στη συσσώρευση του φορτίου 7

δ) το επίσημο σήμα που προβλέπεται σύμφωνα με την οδηγία 66/401/ΕΟΚ αναφέρει τον αριθμό της παρούσας απόφασης μετά τις λέξεις «κανόνες και πρότυπα ΕΟΚ» 7

ε) όταν ένα κράτος μέλος συμμετέχει στη δοκιμή, τα δείγματα που παρέχονται από το εν λόγω κράτος μέλος για συγκριτικές δοκιμές σε κοινοτικό επίπεδο πρέπει να προέρχονται από παρτίδες σπόρων που έχουν επίσημα πιστοποιηθεί μετά τη δοκιμή αυτή και

στ) η αρχή πιστοποίησης επιβλέπει τη διεξαγωγή των δοκιμών.

Άρθρο 3

1. Κάθε κράτος μέλος είναι δυνατόν να συμμετάσχει στις δοκιμές.

2. Τα κράτη μέλη ενημερώνουν την Επιτροπή σχετικά με την απόφασή τους να συμμετάσχουν στις δοκιμές.

3. Η διεξαγωγή δοκιμών λήγει στις 31 Δεκεμβρίου 1995. Τα κράτη μέλη μπορούν να λάβουν απόφαση πριν από την ημερομηνία αυτή ως προς τη διακοπή της συμμετοχής τους στις δοκιμές.

4. Τα κράτη μέλη υποβάλλουν στην Επιτροπή καθώς και στα λοιπά κράτη μέλη, πριν από το τέλος κάθε έτους, εκθέσεις σχετικά με τα πορίσματα των δοκιμών.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 17 Μαρτίου 1992. Για την Επιτροπή

Ray MAC SHARRY

Μέλος της Επιτροπής